Diari Oficial de la Generalitat Valenciana


Sumari del DOGV 4068, del 21-08-2001 (2001/7023)

ORDRE de 27 de juny de 2001, de la Conselleria de Cultura i Educació, per la qual es prorroga l'autorització provisional per a impartir un cicle de l'Educació Secundària Obligatòria, als centres docents privats que s'especifiquen en l'annex.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4068

Data del DOGV
:   21-08-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/7023


Data del document
:   27-06-2001

Organisme emissor
:   Conselleria de Cultura i Educació

Tipus de document
:   Ordre

Correcció d'errades

 Descriptors 

:   * València
    * ensenyament privat

ORDRE de 27 de juny de 2001, de la Conselleria de Cultura i Educació, per la qual es prorroga l'autorització provisional per a impartir un cicle de l'Educació Secundària Obligatòria, als centres docents privats que s'especifiquen en l'annex. [2001/7023]
  
Els expedients han sigut iniciats a instància dels representants de la titularitat dels centres docents privats que s'assenyalen en l'annex, en sol·licitud de pròrroga de l'autorització provisional per a impartir un cicle de l'Educació Secundària Obligatòria.
  
Atés que van ser comprovades les condicions sobre instal·lacions exigides per la disposició addicional sèptima del Reial Decret 1.004/1991, de 14 de juny.
  
Atés que l'apartat 3 de la disposició transitòria sèptima del mateix text legal incorporat per la disposició addicional tercera, punt 6, del Reial Decret 1487/1994, d'1 de juliol (BOE de 28 de juliol), establix que ?les autoritzacions provisionals s'extingiran en acabar el termini establit pel Govern, d'acord amb les comunitats autònomes, per a la implantació total del nou sistema educatiu?, i que este termini ha sigut establit pel article 13 del Reial Decret 173/1998, de 16 de febrer (BOE de 17 de febrer), al començament del curs escolar 2002/03, en el qual han de deixar d'impartir-se el tercer curs de Formació Professional de Segon Grau de règim general.
  
Vist la Llei Orgànica 8/1.985, de 3 de Juliol, Reguladora del Dret a l'Educació; la Llei Orgànica 1/1990, de 3 d'octubre (BOE de 4 d'octubre), d'Ordenació General del Sistema Educatiu; el Reial Decret 1.004/1991, de 14 de juny, pel qual s'establixen els requisits mínims dels centres que impartixen ensenyaments de règim general no universitaris, i el Reial Decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Primer
  
Prorrogar fins a la finalització del curs escolar 2000/2001 l'autorització provisional per a impartir el Primer Cicle de l'Educació Secundària Obligatòria als centres docents privats Vistabella i Aula 3, que s'especifiquen en l'annex.
  
Autoritzar la pròrroga als centres que s'indiquen en l'annex per a impartir el Segon Cicle d'Educació Secundària Obligatòria en les condicions que s'hi especifiquen.
  
Disposició addicional
  
La citada autorització donarà lloc a les corresponents inscripcions en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant l'Honorable Senyor conseller de Cultura i Educació, en el termini d'un mes a comptar de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.
  
València, 27 de juny de 2001
  
El conseller de Cultura i Educació,
  
MANUEL TARANCÓN FANDOS
  
ANNEX
  
Centre: Vilavella
  
Titular: Fomento de Centros de Enseñanza, SA.
  
Codi: 50387628
  
Domicili: c/ Padre Diego Mirón, 1
  
Localitat: València
  
Província: València
  
Ensenyaments que s'autoritzen provisionalment: Primer Cicle d'Educació Secundària Obligatòria, amb 2 unitats i 60 llocs escolars, per al curs 2000/2001.
  
El funcionament de les unitats de Primer Cicle d'Educació Secundària Obligatòria es farà als espais que el centre té autoritzats com a Educació Primària, i en conseqüència, la suma total d'unitats de Primer Cicle d'Educació Secundària Obligatòria i Primària no podrà excedir el nombre autoritzat per a l'últim dels citats nivells.
  
Centre: Aula 3
  
Titular: María Quintana, SL.
  
Codi: 98714389
  
Domicili: c/ Arts Gràfiques, 24-26
  
Localitat: València
  
Província: València
  
Ensenyaments que s'autoritzen provisionalment: Segon Cicle d'Educació Secundària Obligatòria, amb 1 unitat i 30 llocs escolars per al curs 2001/2002.
  
El funcionament de la unitat de Segon Cicle d'Educació Secundària Obligatòria es farà als espais que el centre té autoritzats com a Batxillerat, i en conseqüència, la suma total d'unitats de Segon Cicle d'Educació Secundària Obligatòria i Batxillerat no podrà excedir del nombre autoritzat per a l'últim dels dits nivells.
  
La present autorització provisional té caràcter improrrogable, d'acord amb el que establix l'apartat 3 de la disposició transitòria sèptima del Reial Decret 1.004/1991, modificat per la disposició addicional tercera del Reial Decret 1.487/1994, d'1 de juliol (BOE de 28 de juliol).